Josef Maleček

**Josef Maleček** (født 18. juni 1903, død 26. september 1982) var en tsjekkoslovakisk idrettsutøver. Han er mest kjent som ishockeyspiller, men spilte også tennis, atletikk, fotball og landhockey. 

Han anses som den beste tsjekkoslovakiske spilleren og en av de beste europeiske spillerne på 1920- og 1930-tallet og var den første dokumenterte spilleren til å nå  mål. Han tilbrakte meste av sin karriere hos klubbene AC Sparta Praha og LTC Praha. Maleček hoppet av til Vesten etter at kommunistene grep makten i Tsjekkoslovakia i 1948 og fortsatte sin karriere i Sveits og Vest-Tyskland før han la opp i 1954.

Internasjonalt representerte han det tsjekkoslovakiske ishockeylandslaget fra 1923–1931 og 1933–1939. Han vant VM-bronse to ganger (1933 og 1938) og tre EM-gull (1922, 1925 og 1929).

Han ble innvalgt i IIHF Hall of Fame i 2003 og i Tsjekkisk ishockeys æresgalleri i 2008.

## Biografi
Josef Maleček kom fra en innflytelsesrik idrettsfamilie. Faren Josef Sr. og hans to onkler Ota og Karel Maleček var blant dem som grunnla idrettsklubben AC Sparta Praha. Ota og Karel var dem som skapte klubblogoen et stort S, som fortsatt er i bruk i dag. Karel var dessuten Sparta Prahas første fotballtrener fra 1907 til 1911.

Josef Maleček var en av de mest allsidige tsjekkiske idrettsutøverne på 1900-tallet. Han løp 100-meteren på mindre enn 11 sekunder og var en tsjekkoslovakisk rekordholder på 400 meter hekkeløp da han var bare 16 år gammel. Da han var 17 spilte han ligafotball for AC Sparta Praha. Han representerte også Tsjekkoslovakia i landhockey og tok opp golf senere i karrieren. Som tennisspiller vant Maleček de tsjekkiske titlene i dobbel (1930) og mixed (1938) og deltok fra 1926 og 1939 i flere store turneringer, blant annet Wimbledon og det franske mesterskapet (i dag kjent som French Open). Han representerte også Tsjekkoslovakia i Davis Cup i 1929.

Hans store lidenskap var ishockey og han anses som den beste tsjekkoslovakiske spilleren og en av de beste europeiske spillerne på 1920- og 1930-tallet. Han var den første dokumenterte spilleren til å nå  mål. Det er usikkert hvor mange mål han scorte i løpet av karrieren. Historikeren Patrick Houda har bekreftet  mål på 531 kamper. Estimater antar han scoret så mange som  mål på 850 kamper. Han startet ishockeykarrieren i AC Sparta Praha men skiftet i 1927 over til klubben LTC Praha, som var en av Europas beste på 1930-tallet. Med klubben vant han Spengler Cup fire ganger (1929, 1930, 1932, 1937), den tsjekkoslovakiske toppligaen to ganger (1937 og 1938), seks tsjekkoslovakiske mesterskapstitler (1923, 1929, 1931, 1932, 1933, 1934). Etter han ble beste målscorer under ishockey-VM 1931 ble han tilbudt en proffkontrakt av New York Rangers i National Hockey League (NHL), men takket nei.

Internasjonalt representerte han det tsjekkoslovakiske ishockeylandslaget fra 1923 til 1931 og 1933 til 1939. Det eneste mesterskapsfraværet var i 1932, ettersom han hadde brukket beinet i en skiulykke i Tatra-fjellene. Han var ryggraden på landslaget og noterte seg for 114 mål på 107 landskamper. Han deltok i under vinter-OL 1924 i Chamonix, vinter-OL 1928 i St. Moritz og vinter-OL 1936 i Garmisch-Partenkirchen. Han deltok i åtte verdensmesterskaper og vant bronse to ganger (1933 og 1938). Han deltok også i seks europamesterskaper og vant tre EM-gull (1922, 1925 og 1929).

Under andre verdenskrig fortsatte han ishockeykarrieren og ledet LTC Praha til ytterligere tre tsjekkiske mesterskapstitler (1939, 1942, 1943). I 1941 skiftet han posisjon til back i 1941. Han representerte også Böhmen-Mährens herrelandslag ved den internasjonale vintersportsuken 1940, hvor laget vant gull og han selv noterte seg for seks mål på tre kamper. Da et generasjonsskifte presset den aldrende Maleček ut av laget valgte han i 1943 å takke ja til et tilbud om å spille for ŠK Bratislava og Vysokoškolský sportovní klub i det fascistiske Slovakia. Etter krigen fortsatte han karrieren i ŠK Bratislava i den gjenopprettede tsjekkoslovakiske statsligaen.

Maleček hoppet av til Vesten etter at kommunistene grep makten i Tsjekkoslovakia i 1948. Han flyktet til Sveits og arbeidet som tennisinstruktør og spillende ishockeytrener i Davos (1948) og Crans-Montana (1949–1952). Etter en sesong i Krefeld i Vest-Tyskland (1952–1953​) og Zürich (1953–1954​) la han opp som spiller i en alder av 51 år. Han var trener for den tyske klubben E.S.G. Hannover i 1955/1956-sesongen.

I 1956 emigrerte han til USA og arbeidet som sportskommentator for Radio Free Europe i New York City. I 1963 ble han ærespresident for foreningen for eksiltsjekkoslovakiske idrettsutøvere (). Han publiserte sine memoarer på tsjekkisk i 1970. Han bodde i Bayport, Long Island til han døde av hjertesvikt den 26. september 1982, i en alder av 79 år.

## Meritter
### Klubb
; Tsjekkoslovakia
* Tsjekkoslovakisk mester med AC Sparta Praha (1): 1923
* Tsjekkoslovakisk mester med LTC Praha (5): 1929, 1931, 1932, 1933, 1934

; Statsligaen (Tsjekkoslovakia)
* Tsjekkoslovakisk mester med LTC Praha (2): 1936/1937, 1937/1938
* Beste målscorer (1): 1936/1937

; Böhmen-Mähren
* Böhmen-Mähren-mesterskapet med LTC Praha (3): 1939/1940, 1941/1942, 1942/1943
* Beste målscorer (1): 1939/1940

; Tatracupen
* Tatracup-mester med LTC Praha (2): 1930, 1931

; Spengler Cup
*  Spengler Cup-mester med LTC Praha (4): 1929, 1930, 1932, 1937

### Landslag
; 
* **[[VM i ishockey for menn|Ishockey-VM]]**
**  EM-sølv (1): 1933, 1938
** Beste målscorer i VM (3): 1933, 1935, 1939

* **[[Europamesterskapet i ishockey for menn|Ishockey-EM]]**
**  EM-gull (3): 1922, 1925, 1929
**  EM-sølv (3): 1926, 1938 (VM), 1939 (VM)
**  EM-bronse (6): 1923, 1931 (VM), 1933 (VM), 1934 (VM), 1935 (VM), 1936 (OL)
** Beste målscorer i EM (2): 1925, 1929

; 
* **[[Den internasjonale vintersportsuken]]** (*Internationale Wintersportwoche*)
**  Gull under den internasjonale vintersportsuken (1): 1940

### Individuelt
* Innvalgt i IIHF Hall of Fame: 2003
* Innvalgt i Tsjekkisk ishockeys æresgalleri (*Síň slávy českého hokeje*): 2008

## Statistikk som ishockeyspiller
### Klubbkarriere

### Landslagskarriere

## Statistikk som tennisspiller
### Grand Slam

### Davis Cup

*   Indikerer resultatet av Davis Cup-matchen etterfulgt av resultat, dato, plassering, soneklassifisering og fase.

### Tidslinje, singel

.



## Referanser


## Eksterne lenker
*